
Stillingsbeskrivelse

RettØst er en to år gammel Oslo-bedrift som arbeider med internasjonalisering av bedrifter, flernasjonale team og flerkulturelt organisasjonsarbeid. Vårt geografiske fokus er Sentral- og Øst-Europa og tidligere Sovjet-republikker. Vårt kontor er på Sagene, i inkubatoren IKADA. Våre kunder er hovedsaklig store norske selskaper og NGOer. Per i dag består de ansatte av RettØsts to gründere, begge sosialantropologer med studie- og arbeidsbakgrunn fra Sentral- og Øst-Europa. Vi har nå kommet til et punkt hvor vi har behov for å ansette på en person til på heltid for i større grad kunne utnytte de mulighetene som har åpnet seg for oss i markedet.

Du må ha følgende kvalifikasjoner og egenskaper:

· Interesse for og kompetanse på internasjonalisering av næringslivet

· Interesse for, ideelt også gode kunnskaper om og erfaring fra, Sentral- og Øst-Europa

· Utadvendt og god relasjonsbygger

· Gode egenskaper som formidler

· Høyere utdannelse

· Gode analytiske evner

Det er også en stor fordel om du har næringslivserfaring, kompetanse på markedsføring og kunnskaper om kompetanseoverføring i internasjonale bedrifter.

Vi tilbyr arbeid i en bedrift med stort potensial, hyggelige og morsomme kolleger og en spennende og utviklende arbeidsplass i et fremmadstormende akademisk gründermiljø.

Avlønning vil avhenge av kandidatens opplæringsbehov og i hvor stor grad du har relevant yrkes- og utdanningsbakgrunn. 

Søknaden sender per e-post til balder@rettost.no

Tiltredelse: Snarest

For mer informasjon, kontakt: Balder C. Hasvoll på e-post balder@rettost.no eller telefon 971776634

Internett: www.rettost.no

